Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 78

1. A vezérigazgató szervezi, irányítja és vezeti a Nemzetközi Irodát, amelynek ő a törvényes képviselője. Hatáskörébe tartozik a besorolás a G1—D1 fokozatú állásokba, és a kinevezés és előléptetés e fokozatokba. A P1—D1 fokozatokba történő kinevezéseknél figyelembe kell vennie a jelöltek szakmai felkészültségét, akiket azoknak a tagországoknak a postaigazgatásai javasoltak, amelyeknek nemzetiségét viselik, figyelembe véve a méltányos földrajzi földrészek szerinti, és a nyelvek, valamint minden más idevonatkozó szempont szerinti elosztást, és ugyanakkor tiszteletben tartva az Iroda belső előléptetési rendszerét. A speciális felkészültséget igénylő állások esetében azonban a vezérigazgató kívülállókhoz is fordulhat. Új tisztviselő kinevezésekor figyelembe veszi továbbá azt is, hogy elvileg a D2, D1 és P5 állásokat betöltő személyeknek az Egyesület különböző tagországi állampolgárainak kell lenniük. A Nemzetközi Iroda tisztviselőinek a D1 és P5 fokozatokba történő előléptetésénél nem köteles ugyanezt az elvet alkalmazni. Egyébként az arányos földrajzi elosztásra és a nyelvekre vonatkozó követelményeket csak a megfelelő rátermettség vizsgálatát követően veszik figyelembe a kiválasztási folyamatban. A vezérigazgató évente egyszer, az Egyesület tevékenységéről szóló beszámolóban tájékoztatja az Igazgatási Tanácsot a P4—D1 fokozatokban történt kinevezésekről és előléptetésekről.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes